Politivennen, 1798-01-01
Til Colegium medieum. Ligesom en Professor i Tydskland, det mine Herrer er tilfulde bevist, i vore Dage har bestræbet sig, at formere en Coalition af Læger i Europa, for aldeles at saas Kopperne udryddede, saaledes maae enhver, der har Menneskesamfundet kjær, attraaer dets Vel, og alvorlig ønsker, at formindske dets Kjedelser og Plager, bestræbe sig for, at see en lige saa stor, mordisk og langsom dræbende Fjende af det menneskelige-Selskab, om ej udryddet, saa dog dens Magt og contagieuse Smitte svækket og for en stor Deel standset og forekommet. Denne lumske Fjende, der i Begyndelsen kryber om i Mørket og som fornemmelig i store cultiverede Stæder har sin Residens, er den veneriske Syge. Forgjæves skulde jeg fortælle dem, mine Herrer, alle de Ulykker den har anrettet og anretter daglig i Hovedstaden, sligt er dem noksom vitterligt; men om jeg ved en foreslagen Jndretning, kunde føre paa Spor til at standse den, for en Del i dens første Udbrud, troer jeg sikkert, at saa oplyst og for det menneskelige Vels Skyld saa ivrige Mænd, som de hvoraf Collegium medicum bestaaer, ej alene alvorlig overveje saadant Forslag, men endog om uforudseete Forhindringer ej skulde gjøre det uudførligt - gjøre alt deres for at sætte det i Verk. Den Krig jeg agter at erklære denne Fjende, er kun fra Fruentimmersiden; en Mandsperson, der er ved den kommen til Skade, er ej saa meget at beklage, hans Situation er nu saadan, at han kan tilsidesætte al Undseelse og strax hente Raad, hvor han veed de kan findes; men det stakkels Fruentimmer, som i en uhældig Stund under alleslags Tillokkelser og Sledskheder, sank afmægtig ned for Forføreren, der bibragte hende denne Smitte, hun er værd vor Medynksomhed, og kræver en efter hendes Forfat ning udtænkt Hielp. Saadant uhældigt Fruentimmer, hvad gjør i Almindelighed hun? hun tier stille saalænge hun kan, og da hun i Førstningen ej anseer den for saa farlig, som den er, ringeagter hun den og gjør ej mindste Skridt for at standse den. Er hun af dem, som ej blot har opofret sig for een, udbreder hun strax Smitten til flere. Er den smittede i den Forfatning, at hun er Tjenestepige, Barnepige, Amme, Goldamme, hvad saa? her behøver jeg ej at sige mere, for at fornye Familiers Hjertesorg, saadan uhældig Skabning udbreder da daglig, i Begyndelsen umærkelig Ødelæggelse runt om sig, og bliver selv tilsidst maaskee et af dens ynkværdigste Offere, der neppe staaer til at redde. For nu, for en Deel, at forekomme denne Smitte i dens første Udbrud, ønskede jeg, at det maatte under, Collegi medici Tilladelse og Opsyn, være nogle satte og virkelig kloge midaldrende Koner, iblant andre, Gjordemsdre, der ej havde megen Fortjeneste, og som forud ordentligen havde paa behørig Sted lært Churmethoden, tilladt at hielpe; Fruentimmer tilrette med denne Sygdom og currere dem; de bør have Skilt ude, boe adsprete i Byen og under Straf ej befatte sig med flere Churer, end denne Fruentimmerchur og det for voxne Fruentimmer alene. Naar denne Jndretning blev iværksat og almindelig bekjent, da vil ethvert klogt Fruentimmer, under denne Tilstand formedelst Letheden af at meddele en anden af sit eget Kjøn sit mødte Uhæld, strax tye i Tide hen til en saadan Kone og snart vorde karsk og sund igjen. Jeg mindes ikke, at have læst om slig Jndretning eller noget den lignende i andre Europas store Stæder, Jndfaldet, er for saa vidt mit, og jeg vilde paa mit Fædrelands Vegne være stolt af, ifald en saadan Jndretning, først af Collegio medieo anbragt i Kjøbenhavn, siden blev efterlignet udenlands, ligesøm vi gjøre os til Pligt, at anbringe og optage enhver god Jndretning vi finde hos andre Nationer. At deri ved Anlægget heraf kan mulig møde en og anden Vanskelighed, jeg ej kan see, er naturlige; men naar man ivrig og for Alvor har Menneskelighedens sande Vel for Øjne, overvindes vel disse, og at de Mænd, jeg har adresseret disse Linier til, ej ligegyldig læse de Forslag der kunde gjøres dem til Formindskelse af de menneskelige Plager og Lidelser, og i denne Hensigt iværksætte saameget der staaer i deres Magt, det er Medborgerne, ved andre foregaaende Lejligheder, overbeviste om.